انا نمت بدرى كالعاده و صحيت نص الليل كده ,مكنش فى حاجه معينه اعملها اكتر من مراجعه الرسائل و شويه مواقع و كنت يعنى المفروض اعمل حاجه معينه بس محصلش نصيب لسه .. امممممم الكلام اللى هقوله ملخبط شويه .. يمكن لانى ادراكى و احساسى بيه متلخبط برده .. كنت بسمع اغنيه عايده الايوبى ان كنت غالى عليا .. و حسيت ان العباره بتاعت " الدنيا فى عينيا ما تحلى فى يوم و انت بعيد و الدنيا حلاوتها كلمه حلوه تطمنى" مش عارفه خليتنى افكر فى حاجات كتير , يعنى بعتقد ان الليل و وقت السحر بيخلى الواحد يفكر فى حاجات غريبه ,, او يفكره بيها لانها بتكون فى وعيه اصلا ,, فكرت انه اى بنت او ولد فى سنى مهما كان مفتقد وجود حد فى حياته و بيدور عليه و بتاع و نفسه جدا يكون موجود .. عايزة اقول انك ممكن كل يوم تصحى ويبقى عندك امل انك هتقابل الانسان اللى بتدور عليه .. حتى لو كبرت ..حتى لو بعدت .. حتى لو اى حاجه ..الأمل موجود .. ساعات بتزهق و ساعات تتفائل و هكذا